**ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΕΠΙΣΤΗΜΟΝΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ ΕΟΠΥΥ-ΠΕΔΥ (ΠΟΣΕΥΠΕΟΠΥΥ-ΠΕΔΥ)**

ΕΔΡΑ: ΑΘΗΝΑ-ΑΝΕΓΝΩΡΙΣΜΕΝΟ ΣΩΜΑΤΕΙΟ ΑΡ.279-ΕΙΔ-2658

ΚΑΝΙΓΓΟΣ 19 Τ.Κ. 10677, ΤΗΛ. 2103845732, ΦΑΞ 2103834869

Ηλεκτρονική διεύθυνση [www.poseyppedy.gr](http://www.poseyppedy.gr) email: [info@poseyppedy.gr](mailto:info@poseyppedy.gr)

Αθήνα 18/9/2017

Α.Π. 442

**ΑΝΑΚΟΙΝΩΣΗ**

Προς όλους τους γιατρούς

και τους Πρωτοβάθμιους Συλλόγους – Μέλη

**ΘΕΜΑ**: *Αξιολόγηση προσωπικού στο Δημόσιο*

Η κατάθεση στη Βουλή της τροπολογίας που αφορά στην αξιολόγηση του προσωπικού στο δημόσιο, σύμφωνα με την οποία οι Προϊστάμενοι Τμημάτων και Διεύθυνσης που δεν θα προχωρήσουν στην αξιολόγηση του προσωπικού των μονάδων στην οποία προΐστανται – συμμετέχοντες στην απεργία-αποχή που έχει κηρύξει η ΑΔΕΔΥ, θα αποκλείονται αυτόματα από τις επόμενες κρίσεις προϊστάμενων, δημιουργεί μια άνευ προηγουμένη τιμωρητική κατάσταση που αφορά και τους εργαζόμενους.

Επιβραβεύεται η απεργοσπασία και οι προσωπικές επιλογές κόντρα στις αποφάσεις των συλλογικών οργάνων.

Κρίνουμε ότι ο τρόπος αξιολόγησης με την παρούσα τροπολογία είναι εντελώς λανθασμένος και παραβιάζει βασικές συνδικαλιστικές αρχές και δικαιώματα.

Η αξιολόγηση δεν είναι μηχανισμός τιμωρητικός και πειθάρχησης. Ειδικότερα για την αξιολόγηση του ιατρικού προσωπικού χρειάζεται διαφορετική αντίληψη και κριτήρια,

Η Ομοσπονδία επεξεργάζεται θέσεις και προτάσεις αξιολόγησης των γιατρών της ΠΦΥ.

**Καλούμε όλους τους γιατρούς να παραδώσουν οι ίδιοι τα φύλλα αξιολόγησής τους στους Συλλόγους και όπου δεν υπάρχει Σύλλογος να αποστέλλονται στην Ομοσπονδία. Σε καμμία περίπτωση δεν τα παραδίδουν στους Προϊσταμένους.**

ΚΑΛΟΥΜΕ ΤΟΥΣ ΣΥΝΑΔΕΛΦΟΥΣ ΣΕ ΣΥΓΚΕΝΤΡΩΣΗ ΤΗΣ ΑΔΕΔΥ στην ΠΛ. ΚΛΑΥΘΜΩΝΟΣ ΤΗΝ **ΤΡΙΤΗ 19 ΣΕΠΤΕΜΒΡΙΟΥ 1μ.μ**. ΚΑΙ ΠΟΡΕΙΑ ΠΡΟΣ ΤΗ ΒΟΥΛΗ.

Για τον σκοπό αυτό η ΑΔΕΔΥ κηρύσσει **Παναττική Στάση Εργασίας** από τις 12μ.μ. ως την λήξη του ωραρίου.

Για την Εκτελεστική Γραμματεία

Της Πανελλήνιας Ομοσπονδίας Γιατρών ΕΟΠΥΥ-ΠΕΔΥ (ΠΟΣΕΥΠΕΟΠΥΥ-ΠΕΔΥ)

Ο ΠΡΟΕΔΡΟΣ Ο ΑΝΤΙΠΡΟΕΔΡΟΣ Ο Γ. ΓΡΑΜΜΑΤΕΑΣ

Π. ΨΥΧΑΡΗΣ Σ. ΠΑΡΑΣΚΕΥΟΠΟΥΛΟΣ Γ. ΜΠΑΚΟΥΛΑΣ